Interessen for kokkelering startet i byssa på båten der faren arbeidet. Bent Stiansen begynte på Arendal kokk- og stuertskole som 15-åring, og gikk så i lære under Willy Wüssenbach på Hotel Continental i Oslo frem til 1983, deretter hos Alain Chapel i Lyon. Etter et gjesteopphold ved Le Mirage i 1985 var han tilbake som kjøkkensjef Anden Etage i 1986, men gikk til Refsnes Gods på Jeløya i 1989. Ett år senere begynte han på restauranten De 5 Stuer på Holmenkollen Park Hotell, og vant så Bocuse d'Or i 1993.